Cum sa-i invatam pe copii sa-si faca CORECT obiectivele pe 2024

La muuuulti ani, draga Kidibot!

Si tot ce iti doresti de la 2024! Sanatate, bucurii, rezultate bune, copii care sa te asculte, liniste, cat mai putini nervi, satisfactii, grupuri de Whatsapp cu parintii/profesorii senine, etc…

Dar, cum stiti, doar dorinta NU este suficienta sa va atingeti dezideratele.

Zilele astea, toata lumea isi face lista de obiective pe 2024. Majoritatea oamenilor vor abandona, chiar din primele zile. Asta e realitatea.

Asa ca m-am gandit sa va dam cateva sfaturi pentru copii (si nu numai), ca sa ii ajutati chiar sa reuseasca ce-si propun.

Aceste sfaturi le dam din proprie experienta. Testate si paratestate. Si functioneaza.

Pasul 1. Trebuie facut un Mindmap, cu pixul pe hartie.
Pe 1 ianuarie, dupa ce ne-am trezit dupa petrecerea de Revelion, i-am convocat pe proprii copii in jurul unei mese, cu foi si pixuri. Acolo am desenat fiecare un Mindmap cu lucrurile care contau pentru fiecare: sanatate, familie, financiar, nutritie, educatie, etc..

Uitati mai jos ciorna unuia dintre copii. A mai evoluat intre timp, dar e buna pentru exemplificare.

Pasul 2 – Faceti sistemul GPS. Goals – Plans – Systems. Adica trebuie sa il invatati pe copil ca doar obiectivele, ca atare, nu inseamna nimic. Si invingatorii si pierzatorii au aceleasi obiective. Ce conteaza este ce faci sa ajungi acolo. Actiunile! Aici e diferenta.

De aceea, intai stabilesti Goals (Obiectivele), apoi iti faci Planul cum atingi acele obiective, dupa care pui in practica niste Sisteme/obiceiuri care sa ajungi sa le faci in mod automat, si care sa te duca in directia dorita.

Pe baza Mindmap-ului de sus, am inceput sa stabilim pentru fiecare sectiune in parte Goals -> Plans -> Systems.

Obiectivele trebuiesc scrise undeva si lipite vizibil. Nu face sens sa iti pui obiectivele pe un A4, bagat intr-un plic si pe urma sa il deschizi abia peste un an. Nu e “oracol”, ci un instrument de lucru valoros.

Deasemenea, am facut un tabel pe zile, cu obiceiuri, unde fiecare dintre noi trebuie sa bifam cand facem actiunea pe care am zis ca o facem.

Copiii deja stiu despre notiunea de “streak” si mai ales de “a nu intrerupe streak-ul”. Adica sa nu intrerupa continuitatea actiunii.

Cel mare deja face in fiecare zi minim 10 flotari de cateva luni. Bravo lui!

Cel mic a ajuns SINGUR la concluzia ca pentru a-si atinge un obiectiv, trebuie sa faca 20 de genoflexiuni pe zi. Alegerea lui.

Cum sa te asiguri ca sistemele/obiceiurile noi CHIAR o sa reziste in timp?
Sunt 4 reguli:
1. Sa faci indiciile VIZIBILE
2. Sa faci actiunile respective ATRACTIVE
3. Sa faci actiunile sa fie cat mai USOR de indeplinit
4. Sa faci sa fie cat mai SATISFACATOARE

Dar ziua e lunga… Si sunt atat de multe actiuni pe care trebuie sa le faca… Cum, si mai ales, CAND sa faca respectivele obiceiuri, ca sa te tii de ele?

Am folosit procedura GRUPARII. Grupam un obicei NOU cu un obicei vechi, care deja este inradacinat. Astfel, daca juniorul face un obicei pe “pilot automat”, in timp o sa-l faca si pe al doilea tot automat.

De exemplu, copilul mic a ales sa faca cele 20 de genoflexiuni dimineata, la el in camera, IMEDIAT DUPA ce se spala pe dinti. Dupa care bifeaza imediat actiunea in calendarul lui, sa vada “streak-ul” continuu.

Si usor-usor, lucram si la identitatea lui, astfel incat sa nu fie “un copil care face genoflexiuni”, ci un “sportiv care isi face genoflexiunile pentru ca asa vrea el”.

Daca vreti sa aprofundati acest subiect, atunci va recomand cartea mea favorita (care intamplator de 2 ani este cea mai bine vanduta pe Amazon). Este extraordinara si schimba vieti.

Cartea se numeste “Atomic Habits” si este scrisa de James Clear. Vezi aici linkul de pe eMag.

O sa va placa enorm beneficiile pe care le veti obtine aplicand chiar si 1% din ce scrie in aceasta carte. Iar daca juniorii vostri vor aplica si ei macar 1%, va garantez ca viata lor se va inscrie pe o traiectorie mult mai favorabila.

Mult succes.